Algériában lezuhant egy katonai repülõgép
A felszállást követõen szerdán lezuhant egy katonai repülõgép az algériai fõváros, Algír közelében, és a szerencsétlenségben legkevesebb 257 ember meghalt - jelentette szerda délelõtt a helyi média. Ez volt Algéria történelmének legsúlyosabb légi katasztrófája.
Abdel-Azíz Buteflika államfõ szerdától kezdõdõen háromnapos gyászt rendelt el az áldozatok emlékére.
A katasztrófa az Algírtól 30 kilométerre délre fekvõ Bufárik mellett található katonai támaszpontnál történt - számolt be az al-Hadasz helyi tévéadó.

Az AFP francia hírügynökség fotósa látta a bufáriki légi támaszponttól mintegy százméternyire egy mezõn a gép kiégett, elfeketedett roncsait.

Egyelõre nem tudni, mi okozta a katasztrófát. A mezõn dolgozó szemtanúk elmondták az AFP-nek, hogy lángokat láttak felcsapni a repülõn, mielõtt a gép lakatlan területen a földbe csapódott volna.

A gépen tízfõs személyzet és 247 utas utazott, többségük az algériai hadsereg személyzete, illetve a családtagjaik - közölte az algériai védelmi minisztérium. A földön szemtanúk szerint egy ember megsérült.

Ez volt legsúlyosabb polgári, illetve katonai repülõgép-szerencsétlenség Algériában, és a negyedik legtöbb áldozattal járó a világban az elmúlt húsz évben

A pénteki imanap végén minden algériai mecsetben elmondják a halotti imát.

Abdel-Azíz Buteflika "tragédiának" nevezte a balesetet és "a hazafias kötelesség mártírjainak" az áldozatokat. Ahmed Gaid Szalah tábornok, védelmi miniszterhelyettes, vezérkari fõnök vizsgálóbizottság azonnali felállítását rendelte el baleset körülményeinek tisztázására.

Katonai források szerint a szerencsétlenül járt gép szovjet vagy orosz gyártmányú Il-76 típusú volt. A gyártó honlapja szerint egy ilyen típusú gép - a konkrét modelltõl függõen - 126-225 utast képes szállítani.

A védelmi minisztérium szerint a gép Bufárikból a délnyugat-algériai Tindúfba és a nyugat-algériai Bésarba tartott.

Az Algírtól 1800 kilométerre délre, a marokkói és a nyugat-szaharai határ közelében fekvõ Tindúfban több Nyugat-Szaharából származó menekült tartózkodik. Itt van a nyugat-szaharai függetlenségi mozgalom, a Polisario Front által 1976-ban kikiáltott "Szaharai Arab Demokratikus Köztársaság" adminisztratív központja is.

Az Algírtól mintegy 1000 kilométerre délnyugatra, a marokkói határ közelében a fekvõ Bésarban nagy katonai támaszpont van.

Az áldozatok között 30 nyugat-szaharai van, "betegek és kísérõik, férfiak, nõk, gyermekek, akik kezelésrõl tértek vissza Algériából" - közölte a Polisario Front, amely hétnapos gyászt rendelt el.

A korábbi legsúlyosabb baleset 2003-ban történt Algériában, amikor az Air Algérie légitársaság Boeing-737 típusú gépe felszálláskor lezuhant az Algírtól 2000 kilométerre fekvõ Tamánrászet repülõterén, a balesetben a gépen utazó 103 emberbõl 102 meghalt.

Négy évvel ezelõtt, 2014 februárjában 77 ember - katonák és családtagjaik - haltak meg az algériai légierõ Hercules C-130-as amerikai gyártmányú szállítógépének balesetében a hegyvidéki Umm-el-Buági tartomány területén. A helyszín a fõvárostól mintegy 500 kilométerre keletre volt. Egy ember élte túl a szerencsétlenséget, amelyet az algériai védelmi minisztérium a rossz idõjárási viszonyoknak tulajdonított.

A szerencsétlenség miatt részvétét nyilvánította Algériának az egykori gyarmattartó Franciaország, Musza Faki Mahamat, az Afrikai Unió Bizottságának elnöke, Beidzsi Kaid esz-Szebszi tunéziai elnök, Egyiptom és az Egyesült Államok.
Algéria légikatasztrófa